Broj: 711-I- -P-199/23-02-17

Zagreb, 23. kolovoza 2023.

 **Marina Tica**

**voditeljica Službe računovodstva i financija**

 **Toplice Lipik - Specijalna bolnica za**

 **medicinsku rehabilitaciju**

**Predmet: očitovanje na zahtjev; daje se**

Povjerenstvo za odlučivanje o sukobu interesa (u daljnjem tekstu: Povjerenstvo) je 10. kolovoza 2023. pod brojem 711-U-6573-P-199/23-01-27 zaprimilo zahtjev za očitovanjem koji je podnijela Marina Tica, voditeljica Službe računovodstva i financija ustanove Toplice Lipik - Specijalna bolnica za medicinsku rehabilitaciju.

U zahtjevu podnositeljica postavlja upit može li ravnatelj zdravstvene ustanove koji obavlja samo poslove ravnatelja ostvarivati pravo na regres i jubilarnu nagradu.

Zahtjev u ovom predmetu podnesen je od strane osobe koja nije obveznik postupanja iz članka 3. Zakona o sprečavanju sukoba interesa („Narodne novine“ br. 143/21., dalje u tekstu: ZSSI), ali se njegov sadržaj odnosi na tumačenje odredbe ZSSI-a, stoga Povjerenstvo povodom podnesenog zahtjeva na temelju članka 32. stavka 1. podstavka 3. i 4. ZSSI-a na 20. sjednici održanoj 07. lipnja 2023. godine daje očitovanje, kako slijedi.

Sukladno članku 7. točki d) ZSSI-a, obveznicima je zabranjeno primiti dodatnu naknadu za poslove obnašanja javnih dužnosti. Prema članku 5. stavku 2. ZSSI-a, plaća obveznikaje svaki novčani primitak za obnašanje javne dužnosti, osim naknade putnih i drugih troškova za obnašanje javne dužnosti.

Zakonska odredba koja se odnosi na primitak dodatnih naknada obvezuje sve zakonske obveznike, neovisno o tome koju dužnost iz članka 3. stavaka 1. ili 2. ZSSI/21-a obnašaju, osim ako posebnim zakonom za pojedine kategorije obveznika nije drukčije propisano. Obveznik u smislu odredbi ZSSI-a je i ravnatelj zdravstvene ustanove.

U konkretnom slučaju, utvrđeno je da je dana 24. ožujka 2023. godine donesen Zakon o izmjenama i dopunama Zakona o zdravstvenoj zaštiti („Narodne novine“, broj 33/23.) kojim je dopunjena odredba članka 85. navedenog Zakona.

Slijedom toga, člankom 85. a. Zakona o zdravstvenoj zaštiti propisano je da ravnatelj zdravstvene ustanove kojoj je osnivač Republika Hrvatska ili jedinica lokalne i područne (regionalne) samouprave, odnosno Grad Zagreb ima pravo na plaću te ostala materijalna i druga prava iz radnog odnosa u skladu s propisima kojima se uređuju navedena prava u sustavu zdravstva, dok je stavkom 2. istog članka propisano da se na prava i obveze ravnatelja zdravstvene ustanove koja nisu utvrđena Zakonom o zdravstvenoj zaštiti primjenjuju odredbe zakona kojim se uređuje sprječavanje sukoba interesa.

Cijeneći citirane odredbe navedenog Zakona, Povjerenstvo zaključuje da bi ravnatelji zdravstvenih ustanova imali pravo na isplatu onih materijalnih prava (božićnice, regresa, jubilarne nagrade i dr.) ukoliko je to određeno propisima kojima se uređuju navedena prava u sustavu zdravstva.

Ne ulazeći u tumačenje propisa iz područja zdravstva, Povjerenstvo ukazuje da je Ustavni sud Republike Hrvatske u više svojih odluka, primarno u odluci U-II-188/2002 od 06. ožujka 2002. godine, zauzeo stajalište kako kolektivni ugovori nemaju značaj propisa, pritom ukazujući kako se propisom podrazumijeva akt opće-obveznog karaktera iza kojeg stoji državna vlast (bilo direktno, kada propis donose državna tijela, bilo indirektno, kada propis donose drugi subjekti na temelju javnih ovlasti), koji uređuje odnose na općenit (apstraktan) način i odnosi se u pravilu na neodređeni krug adresata.

Povjerenstvo je dopisom Broj: 711-I-1383-R-170/23-01-17 od 30. lipnja 2023. te požurnicom tom dopisu Broj: 711-I-1510-R-170/23-02-11 od 24. srpnja 2023. Ministarstva zdravstva zatražilo mišljenje kojim su propisima u smislu odredbe članka 85.a Zakona o izmjenama i dopunama Zakona o zdravstvenoj zaštiti uređena plaća te ostala materijalna i druga prava iz radnog odnosa (regres, božićnica i sl.) ravnatelja zdravstvenih ustanova, te ukoliko su uređena kolektivnim ugovorom (temeljnim za javne službenike ili granskim za djelatnost zdravstva), smatra li se isti dokument propisom kojim se uređuju prava u sustavu zdravstva, ali do dana razmatranja ovoga zahtjeva nije zaprimljen odgovor navedenog Ministarstva, slijedom čega se podnositeljica sa svojim upitom može izravn

Slijedom navedenog, Povjerenstvo je dalo mišljenje kako je naprijed navedeno.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositeljici, putem e-maila
2. Objava na internetskoj stranici Povjerenstva
3. Pismohrana